《初出京过琼林苑》
宋代·王禹偁

忽忆今春暮，宫花照苑墙。
琼林侍游宴，金口独褒扬。
立向勾陈内，宣来帝座傍。
丁宁问年纪，委曲叙行藏。
屏息闻天语，酡颜醉御觞。
近臣多健羡，睿眷岂寻常。
盛事谁能及，非才自不遑。
厚恩难负荷，薄命果譸张。
得罪縻山郡，携家出帝乡。
何时重到此，驻马泪浪浪。

作者简介：王禹偁(chēng)（954—1001）北宋白体诗人、散文家。字元之，汉族，济州巨野（今山东省巨野县）人，晚被贬于黄州，世称王黄州。太平兴国八年进士，历任右拾遗、左司谏、知制诰、翰林学士。敢于直言讽谏，因此屡受贬谪。真宗即位，召还，复知制诰。后贬知黄州，又迁蕲州病死。王禹偁为北宋诗文革新运动的先驱，文学韩愈、柳宗元，诗崇杜甫、白居易，多反映社会现实，风格清新平易。词仅存一首，反映了作者积极用世的政治抱负，格调清新旷远。著有《小畜集》。